  Анжелика Тихонова корреспондент 28-тӥ гудырикошконэ Ижкарын Космонавтъёслэн парказы элькунамы улӥсь мордва калыкен, лулчеберетэнызы тодматскон ортчоз. Со сярысь элькунысь Калыкъёслэн эшъяськон юртсылэн пресс-службаез ивортӥз. Ужрад улсын Удмуртиысь мордва калыклэн «Умарина» огазеяськоназ пыриськисьёс йӧскалык историенызы но сямъёсынызы тодматозы, озьы ик сэрегазы кылдытэм котырзы сярысь вералозы. Нош «Валдолей» фольклор ансамбль ас творчествоеныз тодматоз. Шулдыръяськон Космонавтъёслэн парксылэн валтӥсь сцена вылаз трос йӧскалыкъем концертэн йылпумъяськоз. Морда огазеяськонлэн кивалтӥсезлэн Татьяна Шкляевалэн кылъёсызъя, та праздник Удмуртиын улӥсьёсты мордва калыклэн лулчеберетэныз но сямъёсыныз тодматон понна ортче. Куноосты паркысь Калыкъёслэн эшъяськон садысьтызы мордва сэрегын возьмало. Кутсконэз 12 часын. Тодэ вайытом, Татарстанысь Набережные Челны карын удмурт дӥськутлы но чеберлыко киужъёслы сӥзем адӟытон ужа.  Тегъёс: Лулчеберет Ижкар Удмуртия финн-угоркалыкъёс  